Ulve Pihlik

Ulve Pihlik (sündinud 22. juunil 1946 Järvamaal) on eesti botaanik.

Elulugu
Ulve Pihlik on töölise tütar.

Lõpetas 1964 Tartu 8. Keskkooli, 1973 Tartu Riikliku Ülikooli bioloogiaosakonna, bioloogiakandidaat (1987, TRÜ), väitekiri "Pohla (Vaccinium vitis-idaea L.) ja leesika (Arctostaphylos uva-ursi (L.) Spreng) varude bioloogilised alused Eesti männikutes". Oli 1972–1975 Zooloogia ja Botaanika Instituudi (ZBI) vaneminsener, 1974–1988 nooremteadur, 1988–1994 teadur, aastast 1994 Tartu Ülikooli farmaatsia instituudi katseaia juhataja.

Teadustöö
Uurimisvaldkond: looduslike ravimtaimede bioloogia, ökoloogia, varud, nende säästlik kasutamine; uurinud ka maitsetaimi. Looduseuurijate Seltsi (LUS) liige (1974). Üle 40 teadustrükise.

Teoseid
 Arctostaphylos uva-ursi in Estonia. 1. Distribution and growth. // Eesti TA Toim. Biol 37 (1988) 4
 Arctostaphylos uva-ursi in Estonia. 2. Biomass resources and their rational exploitation. // Eesti TA Toim. Biol 38 (1989) 1
 Vaccinium vitis-idea in Estonia. 1. Distribution and growth. // Eesti TA Toim. Biol 40 (1991) 1
 Vaccinium vitis-idea in Estonia. 2. Biomass resources and their rational exploitation. // Eesti TA Toim. Biol 40 (1991) 2
 Erinevatest kasvukohtadest kogutud hariliku pune (Origanum vulgae L.) eeterliku õli keemilisest koostisest (kaasautor). // Eesti Rohuteadlane (1999) 4
 Ravimtaimed. // Eesti bioloogilise mitmekesisuse ülevaate materjale. Tallinn-Tartu, 1999
 The cultivation of culinary herbs in the experimental garden of pharmacy institute. Oslo, 2001
 Kuninglik maitsetaim basiilik. // Aed (2003) 4
 100 maitsetaime. Tallinn, 2006.

Viited

Kirjandus
 Zooloogia ja Botaanika Instituut 1947–1997. Trt, 1997, 65–66.
 

Eesti botaanikud
Sündinud 1946